നല്ല ചൂടായിരുന്നു, മസിലിന് ചെറിയൊരു പിടുത്തമുണ്ടായിരുന്നു ടോക്യോ ഒളിംപിക്സിലെ മോശം പ്രകടനത്തിന് കാരണം പ്രതികൂല കാലാവസ്ഥയെന്ന് മലയാളി താരം കെ ടി ഇര്ഫാന് ന്യൂഡെല്ഹി: 10.08.2021 ടോക്യോ ഒളിംപിക്സിലെ മോശം പ്രകടനത്തിന് കാരണം പ്രതികൂല കാലാവസ്ഥയാണെന്ന് മലയാളി താരം കെ ടി ഇര്ഫാന്. ന്യൂഡെല്ഹി വിമാനത്താവളത്തില് ലഭിച്ച സ്വീകരണം തന്നെ അമ്ബരിപ്പിച്ചുവെന്നും ഇര്ഫാന് പറഞ്ഞു.ഒളിംപിക്സിലെ 20 കി.മീ നടത്തത്തില് പങ്കെടുത്ത 52 പേരില് 51ാം സ്ഥാനത്താണ് കെ ടി ഇര്ഫാന് മത്സരം പൂര്ത്തിയാക്കിയത്.പ്രതീക്ഷിച്ച പ്രകടനം കാഴ്ചവെക്കാനാകാത്തതില് വിലനായത് കാലാവസ്ഥയാണ്. നല്ല ചൂടായിരുന്നു, മസിലിന് ചെറിയൊരു പിടുത്തമുണ്ടായിരുന്നു. വരാനിരിക്കുന്ന ഏഷ്യന് ഗെയിംസിലും കോമണ്വെല്ത് ഗെയിംസിലും മികച്ച പ്രകടനം പുറത്തെടുക്കാനാകുമെന്ന് വിശ്വാസമുണ്ട്. ആദ്യമായി ഇന്ഡ്യയ്ക്ക് അത്ലറ്റിക് മെഡല് ലഭിച്ച ടോക്യോ ഒളിംപിക്സില് പങ്കെടുക്കാന് കഴിഞ്ഞതില് സന്തോഷമുണ്ടെന്നും അദ്ദേഹം പറഞ്ഞു. വരും മത്സരങ്ങള്ക്കായുള്ള തയ്യാറെടുപ്പിലാണ് ഇപ്പോള് ഇര്ഫാന്. നീരജ് ചോപ്രയുടെ സ്വര്ണ മെഡല് അത്ലറ്റുകള്ക്കെല്ലാം വലിയ പ്രചോദനമാകുമെന്നും ഇര്ഫാന് പറയുന്നു. അതേസമയം പുരുഷ ഹോകിയില് വെങ്കല മെഡല് നേടിയ ഇന്ഡ്യന് ടീമംഗമായ മലയാളി താരം പി ആര് ശ്രീജേഷ് ചൊവ്വാഴ്ച കൊച്ചിയില് തിരിച്ചെത്തും. ശ്രീജേഷിന് വൈകിട്ട് അഞ്ച് മണിക്ക് നെടുമ്ബാശ്ശേരി വിമാനത്താവളത്തില് സംസ്ഥാന സര്കാര് ഔദ്യോഗിക സ്വീകരണം നല്കും.